  Наталья Тетерина 30-тӥ куартолэзе Удмуртиын уйпал но шундыпуксён вискысь тӧл секундскын 15–18 метрозь кужмояса пельтоз. Со сярысь улосвыл гидрометцентрлэн пресс-службаез ивортэ. Вирнуналэ пилемо улоз, сайкиськылоз. Нуназе зороз шуыса чаклало. Элькунъя уйин +6...+8, нуназе +19…+21 градус луоз. Тулыслэн берпуметӥ нуналаз, 31-тӥ куартолэзе, Удмуртиын пильмаськылоз но ӧжытак зороз. Уйпал но шундыпуксён вискысь тӧл секундскын 7–12 метре пельтоз, 15–17 метрозь кужмояны быгатоз. Элькунъя уйин +4...+6, нуназе +9…+11 градус возиськоз. 1-тӥ инвожое куазь гужемлы тупасьтэм луоз — пильмаськылоз но кӧня ке зороз. Тӧл уйпал но шундыпуксён вискысь секундскын 12–14 метрозь кужмояса пельтоз. Гужемлэн нырысетӥ нуналаз уйин омырлэн температураез +1…+3 градусозь усёз, интыен музъем вылын -3 градусозь кынтоз. Нуназе +9…+11 градус луоз. Тегъёс: Ижкар Гидрометцентр Удмуртия куазь инкуазь  